Všeobecne záväzné nariadenie
hlavného mesta Slovenskej republiky Bratislavy
č. 3/2004
z 1. apríla 2004,
ktorým sa vyhlasuje záväzná časť aktualizácie územného plánu zóny A6 Bratislava, rok 2003
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a e) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov ustanovuje:

§ 1
(1) Týmto všeobecne záväzným nariadením (ďalej len „nariadenie“) sa vyhlasuje záväzná časť aktualizácie územného plánu zóny A6 Bratislava, rok 2003 v katastrálnom území Staré Mesto s priestorovým vymedzením v rozsahu podľa zakreslenia uvedenom v prílohe č.1 tohto nariadenia.
(2) Záväzné regulatívy priestorového usporiadania a funkčného využívania pozemkov a stavieb v dotknutých sektoroch sú uvedené v prílohe č. 2 tohto nariadenia.

§ 2
(1) Funkčné využívanie jednotlivých lokalít, zakreslených v prílohe č. 1 tohto nariadenia, ktoré bolo určené v územnom pláne zóny A6 z roku 1985 v znení aktualizácie územného plánu zóny Slavín A6, rok 1994 a aktualizácie územného plánu zóny A6, rok 2000, sa mení takto:
a)	v sektore č. 3 z funkcie zeleň na funkciu bývanie,
b)	v sektore č. 7b z funkcie občianska vybavenosť na funkciu bývanie,
c)	v sektore č. 9a z funkcie zeleň na funkciu bývanie,
d)	v sektore č. 12 z funkcie zeleň na funkciu bývanie,
e)	v sektore č. 13 z funkcie zeleň na funkciu bývanie,
f)	v sektore č. 16 z funkcie občianska vybavenosť na funkciu bývanie s doplňujúcou funkciou občianska vybavenosť,
g)	v sektore č. 56 z funkcie bývanie a zeleň na funkciu bývanie.
(2) V sektoroch č. 3, 12, 13 a 56 sa dopĺňajú do záväzných regulatívov priestorového usporiadania a funkčného využívania pozemkov a stavieb regulatívy, ktoré ustanovujú koeficient stavebného objemu a druh oplotenia, tak ako sú uvedené v prílohe č. 2 tohto nariadenia.
(3) V sektoroch číslo 3, 7b, 9a, 12, 13, 16, 56, 72 a 84 sa ustanovujú záväzné regulatívy priestorového usporiadania a funkčného využívania pozemkov a stavieb, tak ako sú uvedené v prílohe č. 2 tohto nariadenia.
(4) Záväzné regulatívy priestorového usporiadania a funkčného využívania pozemkov a stavieb sú vymedzené vo výkresoch regulatívov územia sektorov riešených v aktualizácii územného plánu zóny A6 Bratislava, rok 2003.

§ 3
Aktualizácia územného plánu zóny A6 Bratislava, rok 2003 podľa tohto nariadenia je uložená a možno do nej nahliadnuť na Magistráte hlavného mesta Slovenskej republiky Bratislavy, na Miestnom úrade mestskej časti Bratislava–Staré Mesto a na Krajskom stavebnom úrade v Bratislave.

§ 4
Toto všeobecne záväzné nariadenie nadobúda účinnosť 1. mája 2004.

Ing. Andrej Ďurkovský
primátor